Drengirnir sem urðu fyrir skoti voru á aldrinum 15 - 18 ára . Getty Unglingsdrengur lést af sárum sínum eftir skotárás við Möllevångstorg í sænska bænum Malmö rétt eftir klukkan 21 að staðartíma í gærkvöldi . Lögreglan í Malmö fékk í gær tilkynningu um sprengingu í borginni og skömmu síðar bárust fréttir um að tveir hefðu verið skotnir á pizzastað við áðurnefnt Möllevångstorg . Báðir hinna slösuðu voru drengir á unglingsaldri , voru þeir fluttir alvarlega slasaðir á sjúkrahús þar sem annar þeirra lést af sárum sínum . Lögreglan hefur greint frá því að drengirnir séu báðir á unglingsaldri og að hinn látni hafi verið fimmtán ára gamall . SVT greinir frá því að vitni að árásinni hafi heyrt hleypt af um 6 - 8 byssuskotum . Blaðamaður SVT sem var í nágrenni árásarinnar segir ekki hafa séð árásarmennina en mikil hræðsla hafi gripið um sig í nágrenni pizzastaðarins . Enginn hefur enn verið handtekinn vegna málsins . Allar athugasemdir eru á ábyrgð þeirra er þær rita . Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .